**Ευθύς και πλάγιος λόγος**

Τα λόγια κάποιου μπορεί να τα ακούσει κανείς με δύο τρόπους:

|  |  |
| --- | --- |
| α) **άμεσα**, δηλαδή απευθείας όπως τα είπε το ίδιο πρόσωπο που μιλάει. **ευθύς λόγος** | *Θα έρθω γρήγορα.* (πρόταση **κρίσεως**: δίνει μια πληροφορία) *Έλα μαζί μου*! (πρόταση **επιθυμίας**: προτροπή) |
| β) **έμμεσα,** δηλαδή να τα ακούσει από κάποιον άλλον που του μεταφέρει τα λόγια κάποιου τρίτου.Τα λόγια μεταφέρονται **εξαρτώμενα** από ρήματα όπως: *λέω, διατάζω, απορώ, γνωρίζω, ρωτώ, επισημαίνω, προσθέτω, υποθέτω, αναρωτιέμαι, αμφιβάλλω….*  **πλάγιος λόγος** | Με διαβεβαίωσε *(*ρήμα εξάρτησης*)/ ότι θα έρθει γρήγορα.*Τον παρότρυνε(ρήμα εξάρτησης)*/ να πάει μαζί του.* |

**Μεταβολές από τον ευθύ στον πλάγιο λόγο**

Κατά τη μετατροπή του λόγου από ευθύ σε πλάγιο γίνονται οι παρακάτω αλλαγές:

|  |  |
| --- | --- |
| **οι κύριες προτάσεις κρίσεως****δευτερεύουσες ειδικές προτάσεις** | **ευθύς λόγος***Πήρα την απόφαση μου*. (ΚΠ κρίσεως)**πλάγιος λόγος**Είπε {*ότι πήρε την απόφαση του*}. (ΔΠ ειδική) |
| **οι κύριες προτάσεις επιθυμίας** **δευτερεύουσες βουλητικές προτάσεις** | **ευθύς λόγος***Φύγετε αμέσως.* (ΚΠ επιθυμίας/ προστακτική)**πλάγιος λόγος**Διέταξε/ *να φύγουν αμέσως*. (ΔΠ βουλητική) |
| **οι ευθείες ερωτηματικές κύριες προτάσεις****δευτερεύουσες πλάγιες ερωτηματικές** | **ευθύς λόγος***Γιατί ήρθες*; (ΚΠ ευθεία ερωτηματική)**πλάγιος λόγος**Τον ρώτησα {*γιατί ήρθε*}. (ΔΠ πλάγια ερωτηματική) |
| **Οι δευτερεύουσες προτάσεις δεν αλλάζουν ως προς το είδος τους.** | **ευθύς λόγος***Αν βρέχει* (ΔΠ επιρρηματική, υποθετική), δε θα έρθω.**πλάγιος λόγος**Με ενημέρωσε ότι δε θα έρθει {αν βρέχει}. (ΔΠ υποθετική)  |

**Άλλες αλλαγές από τον ευθύ στον πλάγιο λόγο**

|  |
| --- |
| στους **χρόνους** των ρημάτων όταν το ρήμα εξάρτησης είναι **ιστορικού χρόνου (**Παρατατικός, Αόριστος, Υπερσυντέλικος) |
| **Ευθύς λόγος** | **Πλάγιος λόγος** |
| **Ενεστώτας***Δε φοβάται τίποτα.* | **Ενεστώτας ή Παρατατικός**Είπε ότι *δε φοβάται /ή δε φοβόταν* τίποτα. |
| **Μέλλοντας***Θα κρατήσει τον λόγο του.* | **Μέλλων** **ή θα + Παρατατικός**π.χ Είπε ότι *θα κρατήσει*/ή *θα κρατούσε* τον λόγο του. |
| **Παρακείμενος***Το τρένο έχει αναχωρήσει.* | **Παρακείμενος** **ή Υπερσυντέλικος**π.χ Είπε ότι το τρένο *έχει*/ή *είχε αναχωρήσει.*  |

|  |
| --- |
| **στα πρόσωπα του ρήματος** |
| **Ευθύς λόγος** | **Πλάγιος λόγος** |
| *Έρχομαι* σε λίγο. (**α΄ ενικό)** | Με διαβεβαίωσε {ότι *έρχεται*σε λίγο}. ( **γ΄ ενικό)** |

|  |
| --- |
| **στις εγκλίσεις των ρημάτων** |
| **Ευθύς λόγος** | **Πλάγιος λόγος** |
| *Φύγε.* **(Προστακτική**) | Μου ζήτησε{*να φύγω*}. **(Υποτακτική)** |

|  |
| --- |
| **στα τοπικά-χρονικά επιρρήματα** |
| **Ευθύς λόγος** | **Πλάγιος λόγος** |
| **τώρα***Πεινάω τώρα.* | **τότε***Μου είπε ότι πεινούσε τότε*. |
| **χθες***Μιλήσαμε χτες.* | **την προηγούμενη μέρα** *Με διαβεβαίωσε ότι μίλησαν την προηγούμενη μέρα.* |
| **αύριο***Θα σε δω αύριο*. | **την επόμενη μέρα***Μου υποσχέθηκε ότι θα με δει την επόμενη μέρα.* |

|  |
| --- |
| **στα πρόσωπα των αντωνυμιών** |
| **Ευθύς λόγος** | **Πλάγιος λόγος** |
| **εγώ***Θα πάω εγώ.*  | **αυτός***Ενημέρωσε ότι θα πήγαινε αυτός.* |
| **αυτός** | **εκείνος/αυτός** |

**Άσκηση**

1.Να μετατρέψετε τον ευθύ λόγο σε πλάγιο χρησιμοποιώντας κάθε φορά διαφορετικό

ρήμα εξάρτησης με τη βοήθεια και των παρακάτω ρημάτων: *ζητώ, ρωτώ, απορώ, λέω, εξηγώ, δηλώνω, βλέπω, σκέφτομαι, αναλογίζομαι, προτρέπω, ανησυχώ, υποδεικνύω, συστήνω, επισημαίνω, παρατηρώ, διαπιστώνω, θεωρώ, καταλογίζω, κατηγορώ, παραπονιέμαι, αναρωτιέμαι, ισχυρίζομαι, υποστηρίζω, τονίζω, διατυπώνω την απορία, διαβεβαιώνω.*

α. Δε θα απαντήσω στις προκλήσεις σας.

………………………………………………………………………………………...

β. Πώς μπορείς να είσαι τόσο αδιάφορος;

……………………………………………………………………………………..….

γ. Δε φοβάμαι τίποτα.

…………………………………………………………………………………………

δ. Θα μελετήσω προσεκτικά το αίτημά σας.

………………………………………………………………………………………….

ε. Αν βιάζεστε, θα κάνετε λάθη.

…………………………………………………………………………………………

στ. Δε θέλω να σε ξαναδώ.

…………………………………………………………………………………………..

ζ. Θα κρατήσεις την υπόσχεση που μου έδωσες;

…………………………………………………………………………………………..

η. Θα σε βοηθήσω όπως μπορώ.

…………………………………………………………………………………………..

θ. Θα φύγεις ή θα μείνεις;

…………………………………………………………………………………………..

ι. Με ενοχλούν τα σχόλια σου.

…………………………………………………………………………………………..

2. Να μετατρέψετε τον πλάγιο λόγο σε ευθύ.

α. Αναρωτιόταν πώς μπορούσα και δούλευα τόσες ώρες.

…………………………………………………………………………………………..

β. Ανησυχούσε μήπως ήμουν κουρασμένη.

…………………………………………………………………………………………..

γ. Ισχυρίζεται ότι είναι καλύτερος από μένα στα μαθηματικά.

…………………………………………………………………………………………..

δ. Την ρώτησε αν είχε διαβάσει.

…………………………………………………………………………………………..

ε. Απορούσε γιατί δεν της μιλάω.

………………………………………………………………………………………….

στ. Μου τόνισε ότι δε θέλει να έρθει μαζί μου.